Franck Sauzée

Franck Gaston Henri Sauzée (født 28. oktober 1965 i Aubenas, Ardèche, Frankrike) er en fransk tidligere fotballspiller og fotballtrener. Han spilte 39 kamper for det franske fotballandslaget og scoret ni mål mellom 1988 og 1993. I flere av landskampene var han Frankrikes lagkaptein. Han oppnådde stor suksess som klubbspiller og vant Mesterligaen i 1993 og tre franske ligatitler med . Sent i karrieren oppnådde han kultstatus for det skotske fotballaget , som Sauzée deretter også var manager for i 69 dager fra desember 2001. Etter at han avsluttet sin aktive karriere i fotballen i februar 2002, har Sauzée arbeidet som fotballekspert for de franske tv-kanalene Canal+ og nå Orange.

 Spillerkarriere 

 Sochaux 
Sauzée begynte sin profesjonelle karriere i juli 1983 da han signerte for . En skadekrise førte til at Sauzée ble hentet opp fra reservelaget etter knapt en måned i klubben. Han scoret i debuten i august 1983 da han som 17-åring ble sendt innpå av trener Pierre Mosca som innbytter mot Rouen. Sauzée grep sjansen han fikk og beholdt plassen i laget framover. Sochaux rykket ned til Division 2 i 1987, men gikk rett opp igjen til Division 1 sesongen etter. Sauzée spilte også i den franske cupfinalen i 1988, som Sochaux tapte for  på straffesparkkonkurranse, i opprykkssesongen. 
I 1988 vant Sauzée sitt første trofé da han hjalp det franske U21-landslaget til seier i U21-EM.

 Marseille (første opphold) 
I juni 1988 kjøpte  ham for £2,2 millioner. To måneder etter overgangen debuterte han for det franske landslaget. Hans første sesong hos Marseille vant klubben både det franske seriemesterskapet og Coupe de France. Hans andre sesong hos Marseille ble også kronet med ligatittel.

 Monaco 
En overraskende overgang til  sommeren 1990, forklarte Sauzée med at han trengte en ny utfordring. Franske fotballkommentatorer hevdet imidlertid at overgangen kom som et resultat av uenigheter om lønn. Under ledelse av Arsène Wenger, vant han med Monaco i 1990/91-sesongen Coupe de France for andre gang i sin karriere og endte på andreplass i Division 1.
Gjennom sesongen slet Sauzée med en skade i foten som hindret ham fra toppformen. I hans fravær vant Marseille seriemesterskapet og deltok i serievinnercupen, men tapte på straffespark for Røde stjerne Beograd. Til tross for å ha bidratt til at Monaco beseiret Marseille i cupfinalen, ønsket Sauzée seg tilbake til Marseille.

 Marseille (andre opphold) 
Etter én sesong hos Monaco returnerte Sauzée til Marseille like før seriestarten av 1991/92-sesongen i en overgang til £1,7 millioner. Marseille vant ligatittelen i 1992 og kvalifiserte seg dermed også for Mesterligaen, en turnering franske lag aldri hadde vunnet. Dette skulle imidlertid forandre seg da Marseille slo  1-0 i finalen i 1993. Sauzée hadde tidligere i turneringen scoret et avgjørende mål mot  i gruppespillet, som sørget for at Marseille kunne kvalifisere seg for finalen. Sauzée var på denne tiden viden kjent for sin skuddkraft fra midtbanen.

Triumfen i Mesterligaen ble imidlertid overskygget av en kampfiksingsskandale. Marseille vant også den franske ligaen i 1993, men ble fratatt trofeet, etter at klubbpresident Bernard Tapie ble funnet skyldig i å ha bestukket en av Marseilles motstandere. Det betydde også at Marseille ikke fikk lov til å forsvare Mesterliga-tittelen den påfølgende sesongen.

 Atalanta 
Kampfiksingsskandalen i Marseille hadde også den konsekvensen at spillerstallen gikk i oppløsning, og Sauzée ble solgt til den italienske Serie A-klubben . Dette oppholdet ble imidlertid ingen suksess, siden trener Francesco Guidolin ble sparket etter bare ti kamper, mens Sauzée selv scoret bare ett mål og spilte 16 kamper. Klubben avsluttet som nest dårligste lag i ligaen og rykket ned til Serie B.

 Hibernian 
Til tross for sin suksess i Frankrike er Sauzée kanskje den mest populære spilleren blant tilhengerne til den skotske fotballklubben . Sauzée var kaptein for klubben fra 1999 til slutten av hans spillerkarriere i 2002. Under hans ledelse rykket Hibernian opp til Scottish Premier League og spilte den skotske FA-cupfinalen i 2001. Hibernian avsluttet også på tredjeplass i serien i 2001 og kvalifiserte seg dermed for UEFA-cupen.

Sauzée regnes som en levende legende på Easter Road og blir vekselvis kalt for «Le God» og «Dieu» av klubbens tilhengere. De valgte ham til alle tiders kulthelt i en avstemning avholdt i 2005. Sauzée likte spesielt godt lokalderbyene mot  i Edinburgh. Han scoret i 3-0-seieren på Tynecastle Stadium i 2000. Sauzée scoret og headet inn et mål i 3-1-seieren samme år, da han også ble slått bevisstløs i en duell med en motstander. Hearts vant aldri en kamp mot Hibs der Sauzée spilte eller var manager.

Forfatteren Irvine Welsh kalte Sauzée for sin favorittspiller nummer én gjennom tidene, selv om Welsh også hadde sett spillere som Pat Stanton, Joe Baker og George Best.Welsh, Irvine. Only one Sauzee, The Guardian, 22. mai 2009. I løpet av tiden sin som Hibernian-spiller ble Sauzée omskolert fra midtbanespiller til sweeper. Welsh beskriver Sauzées kvaliteter som følger:

{{At Hibs, his legs may have been heavier than of old, but like all gifted footballers easing into the veteran years, he made up for this with his incredible vision and anticipation. Sauzee invariably sensed exactly where the ball was going next and made everything look so easy. Instead of dictating from the midfield, he stepped back to do it from the sweeper's position, yet still loved to surge forward and was always a goal threat.

Striding on to the park like a casual colossus, his presence was simultaneously an inspiration and a calming influence on those around him, both on the field and in the stands. Some players often appear bigger than their chosen sport; they have a grace and presence that seems to throw aside the shackles of its limitations. Franck Sauzee possessed the bearing of a man who truly understood not just the beautiful game, but the world in general and his place in it.}}

 Trenerkarriere 

Etter at manager Alex McLeish dro til Rangers i desember 2001, ble Sauzée utnevnt til den første utenlandske manageren for Hibernian.Hibs choose Sauzee, BBC Sport, 14 December 2001. Han ble også den andre personen utenfor Skottland til å lede klubben, og den første siden 1919. Utnevnelsen kom som en overraskelse, siden direktørene i klubben bare hadde hatt ett møte dagen før for å diskutere en erstatter for McLeish. Sauzée hadde vært skadet i akillesen i de foregående ukene og kunngjorde at han ville legge opp som spiller, for å kunne konsentrere seg om den nye jobben.No Sauzee fears for Hibs, BBC Sport, 21. februar 2002.

Hans tid som manager ble uten suksess. Hibs vant bare én kamp av 15, og ingen i ligaen. Seier til tabelljumbo  utløste hans avgang som Hibernian-manager i februar 2002. Managertiden varte i bare 69 dager. Hibs rykket heller ikke ned, slik mange hadde fryktet.

Det var styreformann Malcolm McPherson som tok den tunge oppgaven å sparke Sauzée som Hibs-manager, etter at Sauzee hadde ledet klubben i bare 15 kamper. McPherson sa at det var den tyngste avgjørelsen han og de andre direktørene i klubben noen gang hadde foretatt.

 Referanser 

 Eksterne lenker 

  Franck Sauzée – Fédération Française de Football
  Franck Sauzée – France Football

 Herrelandskamper

Kategori:Franske fotballspillere
Kategori:Franske landslagsspillere i fotball
Kategori:Franske fotballtrenere
Kategori:Spillere i Fotball-EM 1992
Kategori:Fotballspillere for FC Sochaux-Montbéliard
Kategori:Fotballspillere for Olympique de Marseille
Kategori:Fotballspillere for AS Monaco
Kategori:Fotballspillere for Atalanta BC
Kategori:Fotballspillere for RC Strasbourg
Kategori:Fotballspillere for Montpellier HSC
Kategori:Fotballspillere for Hibernian FC
Kategori:Fotballtrenere for Hibernian FC
Kategori:Ekspertkommentatorer (sport)
Kategori:Vinnere av Mesterligaen i fotball for menn
Kategori:Personer fra departementet Ardèche
Kategori:Fødsler i 1965